CELEX: 62008CN0470
Language: da
Date: 2008-11-03 00:00:00
Title: Sag C-470/08: Anmodning om præjudiciel afgørelse indgivet af Gerechtshof te Arnhem (Nederlandene) den 3. november 2008 — K. van Dijk mod Gemeente Kampen

10.1.2009   
            
            
               DA
            
            
               Den Europæiske Unions Tidende
            
            
               C 6/15
            
         Anmodning om præjudiciel afgørelse indgivet af Gerechtshof te Arnhem (Nederlandene) den 3. november 2008 — K. van Dijk mod Gemeente Kampen
   (Sag C-470/08)
   (2009/C 6/24)
   Processprog: nederlandsk
   Den forelæggende ret
   Gerechtshof te Arnhem
   Parter i hovedsagen
   
      Sagsøger: K. van Dijk
   
      Sagsøgt: Gemeente Kampen
   Præjudicielle spørgsmål
   
               1)
            
            
               Er forpagteren — når der ikke foreligger nationale bestemmelser herom — efter forordning nr. 1782/2003 (1) og forordning nr. 795/2004 (2) eller efter almindelige fællesskabsretslige principper, særligt princippet om forbud mod ugrundet berigelse, forpligtet til ved forpagtningsforholdets ophør at overdrage det forpagtede grundareal, inklusive de betalingsrettigheder, der er opstået i forbindelse med arealet eller har sammenhæng hermed, til bortforpagteren?
            
         
               2)
            
            
               Hvis spørgsmål 1) besvares bekræftende, er bortforpagteren — når der ikke foreligger nationale bestemmelser herom — efter forordning nr. 1782/2003 og forordning nr. 795/2004 eller efter almindelige fællesskabsretslige principper, særligt princippet om forbud mod ugrundet berigelse, da forpligtet til at betale forpagteren et vederlag for de betalingsrettigheder, som overdrages til bortforpagteren, og skal bortforpagteren i bekræftende fald betale vederlag for den samlede værdi af disse betalingsrettigheder, eller kun for en del af denne værdi, og i givet fald hvilken del?
            
         
               3)
            
            
               Hvis spørgsmål 1) besvares benægtende, er forpagteren — når der ikke foreligger nationale bestemmelser herom — efter forordning nr. 1782/2003 og forordning nr. 795/2004 eller efter almindelige fællesskabsretslige principper, særligt princippet om forbud mod ugrundet berigelse, da forpligtet til at betale bortforpagteren et vederlag for de betalingsrettigheder, som forbliver hos forpagteren, og skal forpagteren i bekræftende fald betale vederlag for den samlede værdi af disse betalingsrettigheder, eller kun for en del af denne værdi, og i givet fald hvilken del?
            
         
      (1)  Rådets forordning (EF) nr. 1782/2003 af 29.9.2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere og om ændring af forordning (EØF) nr. 2019/93, (EF) nr. 1452/2001, (EF) nr. 1453/2001, (EF) nr. 1454/2001, (EF) nr. 1868/94, (EF) nr. 1251/1999, (EF) nr. 1254/1999, (EF) nr. 1673/2000, (EØF) nr. 2358/71 og (EF) nr. 2529/2001 (EFT L 270, s. 1).
   
      (2)  Kommissionens forordning (EF) nr. 795/2004 af 21.4.2004 om gennemførelsesbestemmelser til enkeltbetalingsordningen i Rådets forordning (EF) nr. 1782/2003 om fastlæggelse af fælles regler for den fælles landbrugspolitiks ordninger for direkte støtte og omfastlæggelse af visse støtteordninger for landbrugere (EFT L 141, s. 1).